laion/Wikipedia-Exotic huggingface dataset:
Vaxholmi vald

Vaxholmi vald on 2. järgu haldusüksus Rootsis Stockholmi läänis Stockholmist kirdes. Vald hõlmab Bogesundslandeti poolsaare ja 64 väikesaart. Suuremad asulad on Vaxholm, Resarö ja Rindö. Vallas asub endine Ytterby kaevandus, mille järgi on nimetuse saanud mitu keemilist elementi. Vaxholmi kindlus Q129406980 Valla koduleht
Prefekt (Vana-Rooma)

Prefekt oli Rooma ametnik, kelle määrasid ametisse magistraadid või keiser. Sõna praefectus tähendab 'see, kes seisab teiste ees'. Prefekt oli ametnik, kes oli määratud ametisse magistratuuri poolt kindlaks määratud ametiajaks ja kindla ülesandega (mandatum). Algselt oli see sõjaväeline ülesanne: näiteks abivägesid juhtis prefekt ja praefectus castrorum oli garnisoni komandör. Keisririigi ajal oli prefektide määramise õigus ainult keisril. Sellel ajal levisid laialt tsiviilprefektid. Ometi säilis prefektidel alati teatud side militaarsusega. Senaatorite kategooriast on teada järgmised prefektid: Praefectus feriarum Latinarum causa. Väiksem amet noorele senaatorile; ta esindas konsuleid Ladina festivali ajal Albanuse mäel. Praefectus frumenti dandi. Neli endist preetorit, kes olid vastutavad Rooma rahvale toidu välja jagamise eest. Praefectus aerarii militaris. Endine preetor, oli vastutav endiste leegionäride pensionide eest. Tavaliselt oli neid kolm. Praefectus aerarii Saturni. Kaks endist preetorit, kelle ülesanne oli valvata riigi vara. Praefectus urbi. Endine konsul, Rooma linnapea. Praefectus alimentorum. Endine konsul, kes vastutas orbude majandusliku toetamise eest. Kvestorite kategooriast on teada järgmised prefektid: Praefectus Aegypti. Egiptuse kuberner (Egiptus ei olnud tavaline provints, vaid keisri isiklik omand). See oli tavaliselt endine praefectus annonae. Praefectus annonae. Vastutav Roomale toidu hankimise eest. Ta allus praefectus urbi 'le. Praefectus civitatium. Selle prefekti määras provintsi kuberner, et ta valitseks mingit kindlat osa provintsist. Kõige kuulsam näide on praefectus Judaeae 26. ja 36. aasta vahel pKr Pontius Pilatus. Praefectus vehiculum. Vastutas avalike teede eest. Praefectus vigilum. Vastutas Rooma tuletõrje eest. Praefectus praetorio (pretoriaanide prefekt). Tegevusvaldkond ebaselge.
Mercalli skaala

Mercalli skaala on maavärina tekitatud purustuste visuaalsel hindamisel põhinev skaala, mille lõi 1883. aastal itaalia geoloog Giuseppe Mercalli. Tänapäeval kasutusel olev Mercalli skaala on läbinud palju muudatusi ning seda nimetatakse tavaliselt modifitseeritud Mercalli skaalaks. Mercalli lõi oma skaala varem kasutusel olnud Rossi-Foreli skaala alusel. Skaala on jaotatud kaheteistkümneks astmeks (palliks), millest esimene on tajutav vaid seismomeetritele, kaheteistkümnes põhjustab aga totaalse hävingu. Palle märgitakse Rooma numbritega (I...XII). Mercalli skaala ei sobi maavärina tugevuse hindamiseks, sest purustuste hulk sõltub peale maavärina tugevuse veel mitmetest muudest asjaoludest. Näiteks maavärina kolde ehk hüpotsentri sügavusest, epitsentri kaugusest uuritavast kohast, pinnase omadustest, ehitiste kvaliteedist ning maavärina kestusest. Seetõttu kasutatakse tänapäeval maavärina tugevuse hindamiseks Richteri skaalat, mis hindab maavärinat ennast, mitte selle tagajärgi. Richteri skaalal hinnatakse maavärina tugevust (magnituudi) nimelise mõõtühikuta arvuga, mitte pallides. Lisaks on maavärina tekitatud purustuste hindamine subjektiivne, sest see sõltub konkreetsest hindajast. Richteri skaala
Rahvuslik Konservatiivne Partei – Põllumeeste Kogu

Rahvuslik Konservatiivne Partei – Põllumeeste Kogu oli 2002. aastal luua üritatud Eesti erakond. Rahvuslik Konservatiivne Partei – Põllumeeste Kogu asutati 4. augustil 2002, kui Põllumeeste Koguga ühines Konservatiivide Klubi. Partei esimeheks valiti Mart Helme. Mart Helme toob tagasi aatelisuse – Kultuur ja Elu 3/2002
Heron

Aleksandria Heron (Ἥρων ὁ Ἀλεξανδρεύς) oli 1. sajandil elanud kreeka insener, mehaanik ja matemaatik. Aleksandria Heroni noorusest pole palju teada, kuid ta ei pärine Aleksandriast. Kindlalt pole teada ka tema sünni- ja surmadaatumid, paljude ajaloolaste arvates jäävad need 1. sajandisse pKr. Tema töödest on meieni jõudnud üksikud füüsika- ja matemaatikatraktaadid. Paljud tema tekstid on säilinud ladina ja araabiakeelsetes. ürikutes. Sajandite jooksul tehtud rohkete ümberkirjutuste autentsus on seatud vahel kahtluse alla. Matemaatikas omistatakse Aleksandria Heronile mitmeid valemeid, millest tuntuim on Heroni valem. Optikas käsitles Heron teoses "Catoptrica" valgust ja selle peegeldumist, sõnastades valguse optilise peegeldumise printsiibid. Mehaanikas ja pneumaatikas konstrueeris Heron hüdraulilisi masinaid. Heron leiutas esimese aurumasina – antiikmaailma kõige kiiremini pöörleva objekti aeolipile, mida kreeklased pidasid praktilise väärtuseta huvitavaks uudisesemeks. Talle kuulub ka automaatse purskkaevu idee. Teoses "Pneumatica" kirjeldab ta templi ukse avamise süsteemi, mille käivitab tuli. Oma "Traktaadis automaatidest" kirjeldab ta kaalu ja vastukaalu abil töötavaid teatrimehhanisme. Tänu leiutistele tuntakse Aleksandria Heronit esimese automaadi loojana. Arvatakse, et Heron leiutas pseudotermomeetri ja odomeetri. Samuti arvatakse, et ta leiutas hüdraulilise kella ja asimuudimõõtja. Pneumatica Mechanica Metrica Geometrica Catoptrica Stereometrica Belopoeica Automata Heroni valem Al-Jazarī Taqi ad-Din Muhammad ibn Ma'ruf Le texte intégral et illustré d'une traduction du XIXe siècle en anglais des Pneumatiques Schéma du Théâtre de Héron d'Alexandrie
CEMAMu

CEMAMu (Centre d'Études de Mathématique et Automatique Musicales) oli Matemaatika ja automatiseeritud muusika uurimiskeskus, asutajaks Iannis Xenakis aastal 1965, juriidilise staatuse sai keskus aastal 1972. Keskuse tegevusvaldkonnad: helisüntees: kasutati matemaatilisi funktsioone ja arhitektuure (kõlakvandid, Markovi ahelad, Browni liikumine, filtrid jne.); kompositsioon: kasutati stohhastilisi protsesse või lõpetatud perioodilisi mudeleid; muusika makrostruktuuri visuaalne planeerimine: kasutati süsteemi UPIC. Keskuses tegeldi ka muusikaakustika, muusika psühhofüsioloogia, arvutiprogrammeerimise ja pedagoogikaga. Keskus lõpetas sisulise tegevuse aastal 2001 seoses Iannis Xenakise surmaga, juriidiliselt lõpetati tegevus aastal 2003.
Tyson Gay

Tyson Gay (sündinud 9. augustil 1982 Lexingtonis Kentucky osariigis) on USA kergejõustiklane (100 m ja 200 m jooks), kolmekordne maailmameister (2007). 2004. aastal võitis Gay USA üliõpilaste meistrivõistlustel 100 m jooksu ja oli 200 m jooksus neljas. Samal aastal oli ta USA olümpiamängude katsevõistlustel 200 m jooksus neljas. Tema rahvusvaheline läbimurdeaasta oli 2005, kui ta keskendus põhiliselt 200 m jooksule. Ta saavutas USA meistrivõistlustel teise koha ja oli neljas augustis Helsingi maailmameistrivõistlustel toimunud ajaloolises finaalis, kus neli esimest kohta hõivasid USA sportlased. Samal aastal Monacos toimunud IAAF-i kergejõustiku finaalvõistlustel oli ta 200 m jooksus esimene tulemusega 19,96. 2006. aastal Gay saavutas USA meistrivõistlustel 100 m jooksus teise koha. 11. juunil Lausanne'is Athletissima võistlustel jooksis ta kõigi aegade viienda tulemuse 200 m jooksus 19,70, kuid jäi siiski Xavier Carteri järel teiseks. Ta saavutas häid kohti ka hooaja järgmistel GP-võistlustel. Näiteks Stockholmis toimunud DN Galal tuli ta 100 m jooksus teiseks (9,97) ja Londonis toimunud GP-võistlustel võitis 200 m jooksu ajaga 19,84. Septembris kordas ta eelmise aasta saavutust ja võitis Stuttgardis toimunud 2006. aasta IAAF-i finaalvõistlustel 200 m jooksus isikliku rekordiga 19,68, mis oli kõigi aegade kolmas tulemus. Hiljem samal kuul Gay võitis ka oma riigi koondise koosseisus 100 m jooksus ja oli 4x100 m teatejooksu võidus osaline maailma karikavõistlustel Ateenas. Juunis 2007 jooksis Gay 100 m jooksu ajaks 9,76, kuid tuult oli 0,2 m/s enam, kui maailmarekordi kinnitamise reeglid lubavad. Juulis jooksis ta Lausanne'is 200 m jooksu 19,78 külma ja tuulise ilmaga. Ta tõusis USA üheks kindlamaks medalipretendediks 2007. aasta MM-il Ōsakas, sest Justin Gatlin ja John Capel olid saanud dopingu kasutamise pärast võistluskeelu. Ta tuli maailmameistriks ajaga 9,85 sekundit. Augustis 2009 tuli ta Berliinis maailmameistrivõistluste finaalis Usain Bolti järel teiseks ajaga 9,71 sekundit, mis oli uus USA rekord. Ta uuendas USA rekordit sama aasta 20. septembril, joostes Shanghais uueks tippmargiks 9,69. 2013. aastal andis ta positiivse dopinguproovi. 2007 Osakas maailmameister 100 m jooksus 9,85 maailmameister 200 m jooksus 19,76 maailmameister 4x100 m teatejooksus 37,78 2009 Berliinis hõbemedal 100 m jooksus 9,71 2006 Ateenas 1. koht 100 m jooksus 9,88 2005 Monacos 1. koht 200 m jooksus 19,96 2006 Stuttgardis 1. koht 200 m jooksus 19,68 3. koht 100 m jooksus 9,92 Tyson Gay Rahvusvahelise Kergejõustikuliidu kodulehel (inglise) Tayson Gay USA kergejõustikuliidu kodulehel Tyson Gay jooksis kõigi aegade kolmanda tulemuse, 31. mai 2009
Luke Kibet

Luke Kibet (sündinud 12. aprillil 1983) on Keenia kergejõustiklane (maraton). Maailmameister 2007. 2007 Ōsakas Maailmameister maratonis 2:15.58 Luke Kibet Rahvusvahelise Kergejõustikuliidu kodulehel (inglise)
Berkeley

See artikkel räägib USA linnast. Teiste tähenduste kohta vaata lehekülge Berkeley (täpsustus). Berkeley on linn Ameerika Ühendriikides California osariigis Alameda maakonnas. Piirneb lõunas Oaklandi ja Emeryville'i linnaga. Asub San Francisco lahe ääres. Enne kolonisatsiooni elasid tänapäeva linna alal costanoa indiaanlased. Esimeste eurooplastena jõudsid sinna 1776. aastal Juan Bautista de Anza ekspeditsiooni liikmed. Berkeley on asutatud 1878. aastal. Linn on nime saanud iiri filosoofi George Berkeley järgi. Linnas asub California Ülikool Berkeleys. Berkeley on tuumauuringute keskus. Seal on toodetud osakestekiirenditega mitmeid uusi keemilisi elemente. Linna järgi on nimetuse saanud keemiline element berkeelium. Linnast on pärit kirjanik Ursula K. Le Guin, näitlejad Ben Affleck ja Nicole Richie ning muusikud John Fogerty, Billie Joe Armstrong, Mike Dirnt ja Davey Havok. Berkeley koduleht
Algebra

Algebra (araabia sõnast al-džabr) on matemaatika haru, mis uurib tehteid (enamasti algebralisi tehteid) ja nende omadusi. Aritmeetika
Sotsiaalhoolekande seadus

Sotsiaalhoolekande seadus (lühend SHS) sätestab Eesti sotsiaalhoolekande organisatsioonilised, majanduslikud ja õiguslikud alused ning reguleerib sotsiaalhoolekandes tekkivaid suhteid. Sotsiaalhoolekande seaduse võttis Riigikogu vastu 8. veebruaril 1995 ja see jõustus 1. aprillil 1995. Sotsiaalhoolekande seaduse põhjalikult muudetud uus redaktsioon jõustus koos sotsiaalseadustiku üldosa seadusega 1. jaanuarist 2016. Muuhulgas defineerib seadus sotsiaalhoolekandega seotud mõisteid: sotsiaalhoolekanne – sotsiaalteenuste, sotsiaaltoetuste, vältimatu sotsiaalabi ja muu abi andmise või määramisega seotud toimingute süsteem, mille eesmärk on toetada inimese iseseisvat toimetulekut ja töötamist ning aktiivset osalust ühiskonnaelus, ennetades sealjuures sotsiaalsete probleemide tekkimist või süvenemist üksikisiku, perekonna ja ühiskonna tasandil; sotsiaaltöötaja – sotsiaalhoolekandes töötav vastava erialase ettevalmistusega kõrgharidusega isik; Seaduse kohaselt on kohaliku omavalitsuse üksuse korraldatavateks sotsiaalteenusteks: koduteenus väljaspool kodu osutatav üldhooldusteenus tugiisikuteenus täisealise isiku hooldus isikliku abistaja teenus varjupaigateenus turvakoduteenus sotsiaaltransporditeenus eluruumi tagamine võlanõustamisteenus lapsehoiuteenus Riigieelarvest rahastatavate erihoolekandeteenustena käsitletakse järgmisi teenuseid: igapäevaelu toetamise teenus töötamise toetamise teenus toetatud elamise teenus kogukonnas elamise teenus ööpäevaringne erihooldusteenus Seadus sätestab veel lapsehoiuteenuse ja asenduskoduteenuse ning reguleerib lapse hooldamist asendusperes ja vältimatu sotsiaalabi osutamist. Rahalistest toetustest sätestab sotsiaalhoolekande seadus toimetulekutoetuse, vajaduspõhise peretoetuse ning sotsiaaltoetuse välisriigist Eestisse elama asunud Eesti kodanikule või eesti rahvusest isikule ning tema abikaasale, lastele ja vanematele. Sotsiaalhoolekande seadus. RT I 1995, 21, 323 Sotsiaalhoolekande seadus. RT I, 30.12.2015, 5 "Kohaliku omavalitsuse pakutavad teenused". Originaali arhiivikoopia seisuga 3. juuli 2018. Sotsiaalhoolekande seadus Elektrooniline Riigi Teataja
Buckinghamshire

Buckinghamshire on tseremoniaal- ja mittelinnkrahvkond Inglismaal Londonist loodes. Buckinghamshire jaguneb kaheks tervikomavalitsuseks: Buckinghamshire City of Milton Keynes Buckinghamshire'i tervikomavalitsus moodustati 2020. aastal neljast senisest mittelinnaringkonnast: Aylesbury Vale, Chiltern, South Bucks ja Wycombe. http://ons.maps.arcgis.com/home/item.html?id=a79de233ad254a6d9f76298e666abb2b https://www.citypopulation.de/en/uk/admin/ Krahvkonna koduleht
Kaie Kand

Kaie Kand (sündinud 31. märtsil 1984 Orissaares) on endine Eesti kergejõustiklane (seitsmevõistlus). Ta on lõpetanud Tallinna Majanduskoolis panganduse eriala. Ta on õppinud muusikakoolis klarnetit. Sportimist alustas Orissaares. Gümnaasiumi viimases klassis asus õppima Audentese Spordikooli ja hakkas treenima Enn Roosi juhendamisel. 2005. aastast oli tema treeneriks Remigija Nazarovienė. 2012. aasta suvel teatas Kand tippspordist loobumisest. Kaie isiklik rekord seitsmevõistluses on 5979 punkti ja selle saavutas ta 31. mail 2009. Ōsaka maailmameistrivõistlustel 2007. aastal sai Kaie Kand 5616 punktiga 30. koha. Pekingi olümpiamängude seitsmevõistluses sai Kaie Kand 5677 punktiga 33. koha. Tema üksikalade tulemused olid 14,47 – 1.65 – 12.91 – 25,49 – 5.75 – 42.51 – 2.13,36. Tallinnas peetud Reval Cupi võistlusel 7.–8. veebruaril 2009 püstitas ta 4580 punktiga viievõistluse Eesti siserekordi. Ta on 176 cm pikk ja kaalub 60 kg. Kuni 2008. aasta sügiseni oli tema elukaaslane kümnevõistleja Mikk Pahapill. Alates 2011. aastast elab Hollandis. Tema elukaaslane on kettaheitja Erik Cadée. Kaie Kand lõpetas tippspordi Õhtuleht, 4. juuli 2012 Biograafia ESBL-is Kaie Kand Rahvusvahelise Kergejõustikuliidu kodulehel (inglise) Raul Vinni, "Kaie Kand – tüdruk tammega staadionilt", Oma Saar, 6. september 2008 Kaie Kand püstitas hiilgava Eesti rekordi! Õhtuleht, 8. veebruar 2009 Alver Kivi, "Kaie Kand püstitas 5979 punktiga maakonna rekordi", Meie Maa, 1. juuni 2009 Raul Vinni, Kaie Kand: saan vähemalt enda vastu aus olla", Saarte Hääl, 31. mai 2012
Audentese Spordigümnaasium

Audentese Spordigümnaasium loodi 2000. aastal, kui AS Audentes sõlmis Haridusministeeriumiga 20 aastaks lepingu endise Eesti Spordigümnaasiumi ühe hoone rentimiseks aadressil Tondi tänav 84. See leping võimaldas luua Audentese spordikooli ja tööd sai alustada Audentese Erakooli gümnaasium. Uus koolihoone ja õpilaskodu võeti kasutusele pärast remonti juba 2000. aasta sügisel. 26. juulil 2001 usaldas Haridusministeerium ASi Audentes spordikoolile noorsportlaste juhendamise ka Otepääl. Sellega lisandusid seni õpetatud aladele talispordialad ja jalgrattasport ning sündis Audentese Spordigümnaasiumi Otepää filiaal. 18. detsembril 2018 sõlmis Haridus- ja Teadusministeerium Audentese Koolide Sihtasutusega uue riigihankelepingu. See tagab riikliku koolitustellimuse täitmise Audentese Spordigümnaasiumis aastatel 2020–2035. Audentese Spordigümnaasiumis saavad õppida gümnaasiumiastme õpilased. 1. jaanuaril 2022 võttis hankelepingu Haridus- ja Teadusministeeriumilt üle Kultuuriministeerium. Audentes Audentese Erakool Audentese SG/Noortekoondis Ajalugu. Audentese veebisait. Audentese Spordigümnaasiumi veebisait
Tiit Matsulevitš

Tiit Matsulevitš (sündinud 27. septembril 1958 Tallinnas) on Eesti ajakirjanik, diplomaat ja poliitik. Ta on lõpetanud 1977. aastal Tallinna 42. Keskkooli ja 1982. aastal Tartu Riikliku Ülikooli ajakirjanduse erialal. Aastatel 1982–1991 oli Tartu Ülikoolis ajakirjanduskateedri õppejõud ja 1988–1991 Tartu Ülikooli teabetalituse juhataja. Ta on üks Ühenduse Res Publica üks asutajaid[viide?]. Ta on olnud Eesti Vabariigi suursaadik Saksamaal (1991–1996), Ukrainas (1996–1999), Moldovas (1998–2001) ja Venemaal (1999–2001). Ta oli Eesti esimene suursaadik Püha Tooli juures (1993–1996, resideeris Bonnis), kes on paavstiga isiklikult kohtunud. 2003–2007 oli X Riigikogu liige, kuulus Res Publica fraktsiooni. Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 50 häält ning ei osutunud valituks. Riigivapi IV klassi teenetemärk (2001) Austria Suur Kuldne aumärk (2010) Püha Gregorius Suure Teeneteordeni suurrist (1995, Vatikan) Saksamaa Liitvabariigi Teeneteordeni suur teeneterist tähe ja õlapaelaga (1996) Rotary klubi Akadeemiline Baltisaksa Kultuuri Selts "Suursaadik Tiit Matsulevitš andis Moldova presidendile üle volikirjad". Välisministeerium. 30.09.1998. "Eesti ja Vatikan". Originaali arhiivikoopia seisuga 24. august 2013. Vaadatud 30. juunil 2022. "Kes? Mis? Kus?" 2006, lk. 248 Tiit Matsulevitš sai kõrge Austria aumärgi
Akadeemiline Baltisaksa Kultuuri Selts

Mitte segi ajada Baltisaksa Kultuuri Seltsiga Eestis Akadeemiline Baltisaksa Kultuuri Selts (saksa keeles Akademische Gesellschaft für Deutsch-Baltische Kultur) on 1989. aasta jaanuaris Tartus asutatud selts, hiljem ühtlasi mittetulundusühing. Seltsi kutsusid ellu Tartu Ülikooli õppejõud. Selts määratleb oma eesmärgina baltisaksa kultuuripärandi tähtsuse teadvustamise. Baltisaksa Kultuuri Selts Eestis Tartu Saksa Kultuuri Instituudi arengulugu. Matsulevitš, Tiit 1989. Akadeemiline Baltisaksa Kultuuri Selts Tartus. Edasi 21. jaanuar.
AK-74

AK-74 on Nõukogude Liidus ja Venemaal valmistatud automaat, mis kasutab 5,45x39 mm laskemoona. Relva eelkäijaks oli AK-47 ja AKM. Kasutatud on enamikku eelkäija süsteemidest ja tehnilistest lahendustest. Olulised erinevused peale väiksema padrunitüübi on modifitseeritud löögi- ja päästemehhanism (lisatud 1 stabiliseeriv detail), suudmeosa ning plastmaterjalist standardsalv ja laesäär. • AKS-74 – kokkuklapitava metallpäraga, mõeldud peamiselt õhudessantvägedele. • AKSU – lühendatud raua, kokkuklapitava metallpära ja lehtersuudmepiduriga, mõeldud peamiselt tankistidele, erivägedele jms. • AK-74M – puitosade asemel on plastosad. Täielikult plastist kaba on kokkuklapitav, on olemas plaat optilise või öise nägemise sihiku kasutamiseks ning seadeldis granaadiheitja kinnitamiseks. Официальный сайт группы предприятий "ИЖМАШ": 5,45 мм автоматы Калашникова АК74М, АК105, Ижевский оружейный завод ИЖМАШ, ММГ "АК74" C.I.P. 5,45 x 39 Country of Origin: SU
Meißeni kreis

Meißen on kreis Saksimaa keskosas. Hõlmab kunagise Meißeni markkrahvkonna tuumikala. 2008. aastal liideti kreisiga Riesa-Großenhaini kreis. Sulgudes on toodud elanike arv seisuga 31. detsember 2006. Bevölkerung des Freistaates Sachsen jeweils am Monatsende ausgewählter Berichtsmonate nach Gemeinden, vaadatud 15.09.2024. Meißeni kreisi koduleht (saksa keeles)
Dobermann

Dobermann on Saksamaalt pärit koeratõug, ainus saksa koeratõug, millele on antud nimi tõu aretaja järgi, kelleks oli Karl Friedrich Louis Dobermann. "Dobermann" (PDF) (inglise). FCI. Vaadatud 12.04.2019. Dobermann koer.ee saidil
Korporatsioon Imeria

Korporatsioon Imeria on Riias tegutsev läti naisüliõpilasorganisatsioon. Korporatsioon Imeria asutati Riias 19. novembril 1924 12 läti naistudengi poolt. Imeria värvideks on pruun-helesinine-kuldne. Imeria sõprusorganisatsioonideks on korporatsioon Amicitia Eestis ja Pohjois-Pohjalainen Osakunta Soomes. Korporatsioon Imeria
University College London

University College London (lühend UCL) on Londonis tegutsev 1826. aastal asutatud Londoni Ülikooli kolledž. UCL on maailma tippülikoolide seas, oli 2018. aastal avaldatud QS World University Rankings järgi maailmas 7. kohal. 11. veebruaril 1826 asutati Londoni Ülikool (tänane UCL). Ülikooli võisid astuda kõigi uskude esindajad, samuti loobuti usuga seotud õppeainete õpetamisest. Londoni Ülikooli slaavi ja Ida-Euroopa uuringute instituut Seisuga 31. juuli 2013. Annual Report and Financial Statements for the year ended 31 July 2013. University College London. Vaadatud 7.12.2013. Facts and figures. About UCL. Vaadatud 13.06.2014. Table 0a (all students by institution, mode of study, level of study, gender and domicile 2005/06). Higher Education Statistics Agency. Vaadatud 31.03.2007. "QS World University Rankings 2018". "Arhiivikoopia". Originaali arhiivikoopia seisuga 14. veebruar 2008. Vaadatud 28. oktoobril 2008.{{netiviide}}: CS1 hooldus: arhiivikoopia kasutusel pealkirjana (link) The Times Good University Guide 2008. The Times. Vaadatud 3.11.2007. The Times Good University Guide 2007 - Top Universities 2007 League Table. The Times. Vaadatud 3.11.2007. The Times Top Universities. The Times. Vaadatud 3.11.2007. University ranking by institution. The Guardian. Vaadatud 29.10.2007. University ranking by institution. The Guardian. Vaadatud 29.10.2007. University ranking by institution. The Guardian. Vaadatud 29.10.2007. The Sunday Times University League Table. The Sunday Times. Vaadatud 8.10.2008. The Sunday Times University League Table. The Sunday Times. Vaadatud 3.11.2007. University league table. The Daily Telegraph. Vaadatud 29.10.2007. THES - QS World University Rankings. Vaadatud 9.10.2008. THES - QS World University Rankings. Vaadatud 24.12.2007. THES - QS World University Rankings 2006. THES. Vaadatud 3.11.2007. THES - QS World University Rankings 2005. THES. Vaadatud 3.11.2007. Academic Ranking of World Universities by Shanghai Jiao Tong University 2008 "Academic Ranking of World Universities by Shanghai Jiao Tong University 2007" (PDF). Originaali (PDF) arhiivikoopia seisuga 7. veebruar 2012. Vaadatud 28. oktoobril 2008. "Academic Ranking of World Universities by Shanghai Jiao Tong University 2006" (PDF). Originaali (PDF) arhiivikoopia seisuga 5. veebruar 2012. Vaadatud 28. oktoobril 2008. Academic Ranking of World Universities by Shanghai Jiao Tong University 2005 University College London
Terry O'Quinn

Terrance "Terry" O'Quinn (sündinud 15. juulil 1952 Sault Sainte Maries Michiganis) on Emmy auhinnale nomineeritud USA näitleja. Ta on eelkõige tuntud John Locke' osatäitjane USA draamasarjas "Teadmata kadunud" ja külalisrollidega telesarjadest "Millennium", "JAG", "Alias" ja "Presidendi meeskond". Terry O'Quinn andmekogus IMDb (inglise) TerryOQuinn.org TerryOQuinn.com
Kevin Dillon

Kevin Brady Dillon (sündinud 19. augustil 1965 New Yorgi osariigis Mamaroneckis) on Emmy auhinnale nomineeritud USA filminäitleja. Ta on näitleja Matt Dilloni noorem vend. Ta on mänginud teleseriaalides "NYPD Blue", "That's Life", "24" ning filmides "Platoon", "War Party", "The Doors" ja "Poseidon". Üks tema uuemaid rolle on Johnny "Drama" Chase komöödiasarjas "Kaaskond". Kevin Dillon andmekogus IMDb (inglise)